এই সময় ডিজিটাল ডেস্ক: কেন্দ্রীয় সরকারের সঙ্গে সংঘাতের প্রেক্ষাপটে আগামী ১৯ নভেম্বর বৈঠকে বসতে চলেছে আরবিআই-এর পরিচালন পর্ষদ। আর চলতি টানাপোড়েন অব্যাহত থাকলে ওই দিনই হয়তো RBI-এর গভর্নর হিসেবে উর্জিত প্যাটেলের শেষ দিন হতে চলেছে। কারণ এই আকচাআকচির মধ্যে আর দেশের কেন্দ্রীয় ব্যাংকের শীর্ষ পদে থাকতে চান না উর্জিত। ইস্তফার বিষয়ে মানসিক প্রস্তুতি নিয়ে ফেলেছেন তিনি। মানিলাইফ নামে একটি অনলাইন অর্থনৈতিক সংবাদমাধ্যমে বুধবার এই খবর প্রকাশিত হয়েছে।